ब्लैक बॉडीकॉन ड्रेस में दिखीं गॉर्जियस, पोस्ट कर लिखा-13 जुलाई हमेशा एक स्पेशल दिन रहेगा
सामंथा रुथ प्रभु ने सिटाडेल इंडियन चैप्टर की शूटिंग खत्म कर ली है। हाल ही में उन्हें शूट के आखिरी दिन सेट पर स्पॉट किया गया, जिसका एक वीडियो सामने आया है। वीडियो में सामंथा वैनिटी वैन से बाहर निकलती हुई दिखाई दे रही हैं।Actress seen in Mumbai, gorgeous in black bodycon dress
सामंथा रुथ प्रभु ने सिटाडेल इंडियन चैप्टर की शूटिंग खत्म कर ली है। हाल ही में उन्हें शूट के आखिरी दिन सेट पर स्पॉट किया गया, जिसका एक वीडियो सामने आया है।
वीडियो में सामंथा वैनिटी वैन से बाहर निकलती हुई दिखाई दे रही हैं। इस दौरान एक्ट्रेस ने ऑल ब्लैक बॉडीकॉन ड्रेस पहना हुआ है। इस लुक को उन्होंने ब्लैक गॉगल्स के साथ कम्पलीट किया।
सामंथा ने शेयर की फोटो 
सामंथा ने अपने इंस्टाग्राम पर एक सेल्फी पोस्ट की हैं। उन्होंने फोटो पोस्ट करते हुए 13 जुलाई को विशेष विशेष दिन कहा है। सेल्फी में एक्ट्रेस ब्लैक सनग्लासेज के साथ पोज देती नजर आईं। सामंथा ने लिखा, '13 जुलाई हमेशा एक विशेष दिन रहेगा, और यह सिटाडेल इंडिया का समापन है।'
इस सीरीज में सामंथा के साथ वरुण धवन एक साथ नजर आएंगे। दोनों पहली बार अमेजॉन प्राइम वीडियो की भारतीय श्रृंखला में एक साथ स्क्रीन शेयर करेंगे। सिटाडेल के भारतीय संस्करण का निर्देशन द फैमिली मैन के निर्देशक राज और डीके ने किया है। यह सीरीज रूसो ब्रदर्स के ग्लोबल सिटाडेल यूनिवर्स का हिस्सा होगी। सिटाडेल सीरीज के जरिए वरुण OTT प्लेटफॉर्म पर डेब्यू करेंगे।
फिल्मों से ब्रेक ले रहीं सामंथा
मीडिया रिपोर्ट्स के मुताबिक सामंथा अपने हालिया प्रोजेक्ट्स सिटाडेल और कुशी की शूटिंग पूरी करते ही काम से ब्रेक लेने वाली हैं। करीब 1 साल से मायोसाइटिस से जूझ रही एक्ट्रेस, अब अपनी हेल्थ पर फोकस करना चाहती हैं। एक्ट्रेस ने जिन प्रोजेक्ट्स के लिए प्रोड्यूसर्स से एडवांस फीस ली थी, उन्होंने प्रोड्यूसर को सारे पैसे लौटा दिए हैं।
मायोसाइटिस बीमारी से जूझ रहीं हैं सामंथा
सामंथा को मायोसाइटिस नाम की ये बीमारी पिछले साल ही हुई थी। एक्ट्रेस ने खुद इस बात की जानकारी फैंस को सोशल मीडिया के जरिए थी। उन्होंने एक पोस्ट करते हुए अपने संघर्षों पर खुलकर बात की थी और बताया था कि वो जल्द ही ठीक हो जाएंगी।